Komission tiedonanto Euroopan parlamentille perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kalastustuotteiden maihintuontia jäsenvaltioissa koskevien tietojen toimittamisesta /* KOM/2006/0706 lopull. - COD 2005/0223 */





[pic] | EUROOPAN YHTEISÖJEN KOMISSIO | Bryssel 14.11.2006 KOM(2006) 706 lopullinen 2005/0223 (COD) KOMISSION TIEDONANTO EUROOPAN PARLAMENTILLE perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kalastustuotteiden maihintuontia jäsenvaltioissa koskevien tietojen toimittamisesta 2005/0223 (COD) KOMISSION TIEDONANTO EUROOPAN PARLAMENTILLE perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kalastustuotteiden maihintuontia jäsenvaltioissa koskevien tietojen toimittamisesta (ETA:n kannalta merkityksellinen teksti) 1. Tausta Ehdotuksen toimittaminen Euroopan parlamentille ja neuvostolle (KOM(2005)566 –– 2005/0223(COD)) | 11. marraskuuta 2005 | Euroopan parlamentin lausunto, ensimmäinen käsittely (PE A6–0169/2006): | 15. kesäkuuta 2006 | Neuvoston yhteisen kannan vahvistaminen: | 13. marraskuuta 2006 | 2. komission ehdotuksen tarkoitus Neuvoston asetukseen (ETY) N:o 1382/91 perustuvassa yhteisön nykylainsäädännössä edellytetään, että jäsenvaltiot toimittavat kuukausittain komissiolle tiedot kalastuotteiden maihintuonnin määrästä ja arvosta satamissaan. Tarkasteltaessa menetelmiä, joita kansalliset viranomaiset käyttävät näiden tietojen keruuseen ja kokoamiseen, sekä tapoja, joilla komission yksiköt näitä tietoja hyödyntävät, on käynyt ilmi, että jäsenvaltioiden työtaakkaa voitaisiin keventää ja tietojen hyödyllisyyttä lisätä tietyin parannuksin. Asetusehdotuksella pyritään säätämään yhdenmukaisista tiedoista, joita jäsenvaltiot toimittavat kalastustuotteiden maihintuonnin määrästä ja arvosta. Tietojen avulla voidaan analysoida kalastustuotemarkkinoita ja tehdä yleisempiä talousanalyyseja kalastusalan tilasta. Komission ehdotuksella on tarkoitus korvata neuvoston asetus (ETY) N:o 1382/91. 3. Yhteistä kantaa koskevat huomautukset 3.1. Yleistä Ensimmäisessä käsittelyssään Euroopan parlamentti hyväksyi komission ehdotuksen tehtyään siihen 21 tarkistusta. Valtaosa tarkistuksista oli luonteeltaan toimituksellisia tai teknisiä, ja ne eivät vaikuttaneet ehdotukseen sisältöön. 3.2. Euroopan parlamentin ensimmäisen käsittelyn jälkeen tekemää tarkistusta koskevat päätökset Komissio on hyväksynyt Euroopan parlamentin ehdottamat tarkistukset. Euroopan parlamentin päätöslauselman lähestymistapa ehdotukseen on myönteinen, ja valtaosa 21 tarkistuksesta on luonteeltaan teknisiä ja toimituksellisia selvennyksiä. Komissiota pyydetään kuitenkin esittämään Euroopan parlamentille ja neuvostolle kertomus asetuksen toimeenpanosta joka kolmas vuosi (tarkistus 7, uusi 8b artikla). Komissio katsoo tämän parantavan toiminnan avoimuutta. Näin ollen komissio hyväksyy kaikki 21 Euroopan parlamentin tekemää tarkistusta. Neuvosto on vahvistanut tarkistukset yhteisessä kannassaan. 3.3. Neuvoston ja komission esittämät uudet säännökset Neuvosto hyväksyi 17. heinäkuuta 2006 päätöksen 2006/512/EY, jolla muutetaan menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehtyä päätöstä 1999/468/EY ja jolla otetaan käyttöön uusi menettely, joka on nimeltään ”valvonnan käsittävä sääntelymenettely” (5a artikla). Uutta komiteamenettelyä on noudatettava, kun on kyse laajakantoisista toimenpiteistä, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia. Neuvoston esittämät uudet säännökset koskevat komissiolle siirrettyä täytäntöönpanovaltaa, kun uutta menetelmää sovelletaan. Komissiolle annetaan erityisesti toimivalta hyväksyä asetuksen liitteet. Näihin laajakantoisiin toimenpiteisiin, joilla muutetaan asetuksen muita kuin keskeisiä osia, olisi sovellettava neuvoston päätöksen 1999/468/EY 5a artiklan mukaista valvonnan käsittävää sääntelymenettelyä. Komissio hyväksyy nämä uudet säännökset. 4. Päätelmät Näillä edellytyksillä ja edellä esitetyn johdosta komissio antaa myönteisen lausunnon yksimielisesti hyväksytystä neuvoston yhteisestä kannasta.